Só vaar SA’ners by Olimpiese SpeleJC Pretorius in aksie vir die Blitsbokke. Foto: Twitter. Sewesrugby: Die Blitsbokke het vyfde by die Spele geëindig nadat hulle vandag vir Australië (22 – 19) en die VSA (28 – 7) geklop het. Die Suid-Afrikaners is egter gister op teleurstellende wyse deur Argentinië in die kwarteindstryd van die Spele uitgeskakel. Fidji is die gouemedaljewenners nadat hulle vir Nieu-Seeland met 27 – 12 in die eindstryd gewen het. Swem: Tatjana Schoenmaker het nóg ’n Olimpiese rekord verbeter toe sy haar 200 m-borsslaguitdun in ’n tyd van 2:19:16 gewen het. Kaylene Corbett se poging van 2:22:48 was die vierde beste tyd in die item. Kaylene Corbett. Foto: Anton Geyser/SASPA. Die halfeindstryd begin môre om 04:54 en dit sal regstreeks op SuperSport uitgesaai word. Dan het Erin Gallagher (54,75 in 100 m-vryslag) en Martin Binedell (1:58:47 in 200 m-rugslag) nie vir die volgende ronde gekwalifiseer nie. Gallagher het ook saam met Aimee Canny, Rebecca Meder en Duné Coetzee die Afrika-rekord in die 4×200 m-vryslagaflositem tot 8:01:56 verbeter, maar hulle kon nie na die volgende ronde deurdring nie. Matthew Sates, wat vandag sy 18de verjaardag vier, het vir die halfeindstryd van die 200 m‑ individuele wisselslag gekwalifiseer. Vroeër het Chad le Clos vyfde in die 200 m-vlinderslag geëindig. Kristof Milak, die jong Hongaarse swemsensasie, het die Olimpiese rekord in die item tot 1:51:25 verbeter; die Suid-Afrikaner se tyd was 1:54:93. Women’s 4 x 200m freestyle, Heats: An African record 8:01.56 Aimee Canny, Rebecca Meder, Dune Coetzee and Erin Gallagher in the women's 4x200m freestyle relay ???? They placed 6th in their race but failed to qualify for the final#TeamSA #Tokyo2020 — Team South Africa (@TeamSA2020) July 28, 2021 Fietsry: Ashleigh Moolman-Pasio en Stefan de Bod het onderskeidelik agtste en 12de in hul items geëindig. “I’m content and proud. I gave it my best and executed the best time time I’ve ever executed. The course favoured the bigger girls. It is what it is. Thank you so much for the support.“ Ashleigh-Moolman Pasio’s message to ???????????????? after her 8th in the time-trial#TeamSA #Tokyo2020 https://t.co/1Na7vZF8YP — Team South Africa (@TeamSA2020) July 28, 2021 Waterpolo: Die Suid-Afrikaanse vrouespan het met 21 – 1 teen Kanada verloor. Sokker: Die o. 23-mans moes hul wedstryd teen Mexiko wen om hul veldtog aan die gang te hou, maar hulle het met 3 – 0 verloor. Die Suid-Afrikaners het vroeër teen Japan en Frankryk vasgeval. Hokkie: Nederland se vrouehokkiespan het Suid-Afrika met 5 – 0 geklop.